इंटर कॉलेज फैशन शो में आर्य महिला कॉलेज का ओवरआल ट्राफी पर कब्जा
आर्यमहिला कालेज में प्रिंसिपल डा.गुरमीत कौर के नेतृत्व में फैशन डिजाइनिंग डिपार्टमेंट की ओर से इंटर कालेज फैशन शो करवाया गया।
कार्यक्रम में हैड आफ यूथ वेलफेयर डिपार्टमेंट की डा.जगजीत कौर एवं जा.अभा ठाकुर विशेष रूप से मौजूद रहे। जिन्होंने दीप प्रज्जवलित कर कार्यक्रम का शुभारंभ किया। इसमें दीनानगर से एसडीएएम कालेज, एसएसएम कालेज, जीएनडीयू नरोट कालेज, आरआरबीए कालेज बटाला, हिंदू कन्या महाविद्यालय धारीवाल पठानकोट से एएनएम कालेज की छात्राओं ने हिस्सा लेकर थीम वाइट एंड ब्लैक, ट्रेडिशनल लहंगा, साड़ी आफ टाइ एंड डाई, फ्यूजन ड्रेसिज विभिन्न प्रकार के गाउन पहन कर स्टेज पर फैशन के जलवे बिखेरे। फैशन शो में बंगा चढ़ा लो कुड़ियों इंग्लिश म्युजिक के गीतों पर राउंड वाइज छात्राओं ने स्टेज पर रैंपवॉक कर प्रस्तुति दी। पहले राउंड में म्युजिक पर छात्राओं ने रैंपवॉक किया। फिर पंजाब सभ्यता से जुड़े रहने के लिए स्टेज पर अपनी प्रस्तुति देकर खूब धमाल मचाई। फैशन शो में आर्य कालेज पठानकोट ओवरआल विजेता रहा। जबकि शांति देवी दीनानगर प्रथम रनरअप, अमनजोत को लेडी आफ दि डे, सिमरण जसवाल को मिस टरेसचिक, मनप्रीत को मिस फैशन आइकन, नेहा निशा को मिस रैंपवॉक, करिश्मा को मिस बैस्ट एटायर चुना गया। अतिथियों ने विजेता रहे स्टूडेंट्स को पुरस्कार देकर सम्मानित किया। अतिथियों ने फैशन शो में हिस्सा लेने वाली छात्राओं के काम की सराहना की। वहीं प्रिंसिपल डा.गुरमीत कौर ने इस कार्यक्रम को सफलता के शिखर पर पहुंचाने पर डिजाइनिंग डिपार्टमेंट की टीम कामनी, ज्योति राणा, सुरुचि शर्मा, पूजा गुप्ता, अंजलि शर्मा, रोजी ढिल्लो, ज्योति बाला राजविंद्र कौर को मुबारकवाद दी और उनके कार्य की सराहना की। इस मौके पर मैडम कंचन, सुजाता शर्मा समेत अन्य स्टाफ मौजूद रहा।
फैशन शो में जलवा बिखेरती छात्रा
विजेता रहने वाली आर्य महिला कालेज की छात्राओं को सम्मानित करते अतिथिगण साथ मौजूद प्रिंसिपल डा.गुरमीत कौर
bho_Deva bho_Deva hin_Deva bho_Deva hin_Deva